《依韵和永叔即席送择之出守陜府》
宋代·刘敞

骊驹在门且勿喧，主人留客姑进酒。一时转盼巳陈迹，千里相进更何有。

祖侯声名二十年，天下英豪共奔走。谁云白发寄郎曹，更喜朱轓入吾手。

扬雄天禄就寂寞，召伯甘棠变枯朽。乃知人事不如意，自古十常有八九。

男儿何曾计出处，时运由来有奇偶。莫嫌青云晚著鞭，会取黄金大如斗。

君能食饮和天倪，馀事无可付庄叟。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。